Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A rádiózásról és televíziózásról szóló 1996. évi I. törvény (a továbbiakban: Törvény) szerint a Magyar Rádió
Paragraph Index: 797

4. c) pontot húzzák át. Az 5. pontban az I. a)—p) vagy/és a II. a)—l) pontok egyikét fel kell tüntetni. Egy szervezet egyidejűleg — mindhárom kuratórium tekintetében — csak egyazon csoportot jelölhet meg. A jelentkezési lapokat a szervezet alapító okirat szerinti képviselője vagy képviselő által meghatalmazott személy nyújthatja be. Ez utóbbi esetben a jelentkezéshez csatolni kell a meghatalmazást. A jelentkezési lapokat legkésőbb 1998. március 15-ig kell az Országos Rádió és Televízió Testülethez (1088 Budapest, Reviczky u. 5., postacím: 1461 Budapest, Pf. 59) eljuttatni. A Testület a jelentkezési határidő lejártát követően, a sorsolást megelőzően a Magyar Hírlap és a Magyar Nemzet című napilapokban közzéteszi a nyilvántartásba vett szervezetek listáját a három kuratórium szerinti megosztásban, az egyes alpontok szerinti csoportosításban, továbbá tájékoztat az esetleges sorsolások időpontjáról és helyszínéről. A napilapokban történő nyilvánosságra hozatal csak tájékoztató jellegű. A Testület általi nyilvántartásba vételt, illetve az erről szóló írásbeli értesítést követően a sorsolás megkezdéséig az azonos csoportokba tartozó szervezetek egymás között megállapodhatnak arról, hogy 1998-ban melyikük élhet a delegálás jogával. E megállapodásnak azonos csoporton belül teljes körűnek kell lennie. Megállapodás hiányában a Testület sorsolással dönti el a delegálás jogát, a Törvényben részletesen meghatározottak szerint. A sorsolás helyéről és időpontjáról a Testület közleményt fog megjelentetni a Magyar Hírlap és a Magyar Nemzet című napilapokban. Felhívjuk a szervezetek figyelmét, hogy a Törvény szerint csak az a szervezet vehet részt a sorsoláson, amelynek a képviselője a sorsoláson jelen van. A képviselői jogosultságot a helyszínen igazolni kell. Jelentkezési lap (minta) a Magyar Rádió Közalapítvány, a Magyar Televízió Közalapítvány, illetve a Hungária Televízió Közalapítvány kuratóriumaiba (1998.)

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes